আলফ্রেড হারম্যান ফ্রাইড
আলফ্রেড হারম্যান ফ্রাইড (জার্মান উচ্চারণ: [ˈʔalfʁeːt ˈhɛʁman ˈfʁiːt]; ১১ নভেম্বর ১৮৬৪ - ৪ মে ১৯২১) হলেন একজন অস্ট্রিয়ান ইহুদি শান্তিবাদী, প্রচারক, সাংবাদিক, জার্মান শান্তি আন্দোলনের সহ-প্রতিষ্ঠাতা এবং ১৯১১ সালে তিনি টোবিয়াস অ্যাসারের সাথে যৌথভাবে নোবেল শান্তি পুরস্কার পেয়েছিলেন। ফ্রাইড এসপেরান্তোর সমর্থক ছিলেন। তিনি একটি এসপেরান্তো পাঠ্যপুস্তক এবং একটি এসপেরান্তো-জার্মান এবং জার্মান-এসপেরান্তো অভিধানের রচয়িতা, যেটি প্রথম ১৯০৩ সালে প্রকাশিত হয় এবং ১৯০৫ সালে পুনঃপ্রকাশিত হয়।